Mekado
Mekado buvo Vokietijos pop muzikos trio, specialiai sukurtas 1994 m. „Eurovizijos“ dainų konkursui. Trio sudarė Melani Bender (vok. Melanie Bender), Kati Karnei (vok. Kati Karney) ir Dorkas Kifer (vok. Dorkas Kiefer). Pavadinimą sudaro pirmosios narių raidės. 1994 metais dainininkės išrinktos atstovauti Vokietijai „Eurovizijos“ dainų konkurse. Su energingu kūriniu „Wir geben 'ne Party“ grupė užėmė trečią vietą, surinkusios 128 taškus. 4 taškus merginoms skyrė Lietuvos komisija. „Wir geben 'ne Party“ kūrė dainos, 1982 metais atnešusios Vokietijai pergalę, autoriai – Ralph Siegel ir Bernd Meinunger. Nepaisant teigiamų nuomonių iš kritikų, grupė komercinės sėkmės nesulaukė.